stanford-oval/wikipedia huggingface dataset:
סלאוקיה פייריה
הערות שוליים

↑  מיקום האתר ניתן בשמות גאוגרפיים של ימינו, שהם שונים מהשמות הקלאסיים
↑  מחוז פייריה בצפון סוריה ההלניסטית נקרא כך משמו של אזור פייריה (אנ') בממלכת מקדוניה העתיקה, בין הים לבין רכס האולימפוס של יוון
↑  אפרו של סלאוקוס הראשון הובא לקבורה בסלאוקיה פייריה בחלקה מקודשת (טֶמֶנוֹס) שנקראה לכבודו 'ניקאטוריון'
↑  אנטיוכיה (על שם אנטיוכוס, אביו של סלאוקוס הראשון), לאודיקיאה שעל הים (כשמה של אימו) ואפאמיאה (על שם אשתו אפאמה); סלאוקיה פייריה נקראה על שמו
↑  על שמו של קדוש עמודאי נוצרי שמעון סטיליטס הצעיר (Simeon Stylites the Younger)
↑  מעשי השליחים
פרק 13, ד'
↑  היסטוריה, ספר חמישי, 59 (תרגום: בנימין שימרון, ירושלים: מוסד ביאליק, תשנ"א-1991ׂׂ); המובאה ניתנת ככתבהּ
↑  התיאור מסתמך על מאמרה מ-2014 של הארכאולוגית הַטיגֶ'ה פמיר (Hatice Pamir) מאוניברסיטת אנטקיה (ראו בפרק "קישורים חיצוניים")
↑  קצין הצי הבריטי, ויליאם אלן, בחן את האתר ב-1850 לצורך השמשתו כמעגן פעיל
| --- | --- |
בקרת זהויות :  NLI: 987007291726405171  GND: 7727542-1  SUDOC: 050672371  VIAF: 244805443   WorldCat (עם VIAF): 244805443
חלים אבו רחמה

| --- | --- |

 לידה:  1888 שפרעם
 פטירה:  1945 (בגיל 57 בערך)
 לימודי רפואה:  האוניברסיטה האמריקנית בביירות 
 תפקידים:  עובד ציבור 
 בת זוג:  רוזה חלים
 מספר צאצאים:  2
 
חלים אבו רחמה (בערבית: حليم أبو رحمة; 1888–1945) היה רופא פלסטיני נוצרי פרוטסטנטי. שירת בצפת ובטבריה מטעם מחלקת הבריאות הבריטית במיגור המלריה (1920–1924), ב-1925 התמנה למנהל בריאות הציבור ליד ממשלת עבר הירדן, מונה לשר הבריאות בממשלת ירדן, בתקופת עבדאללה הראשון, מלך ירדן.
ביוגרפיה

אבו רחמה נולד בשפרעם, למד רפואה באוניברסיטה האמריקאית בביירות, וסיים בשנת 1912. בין השנים 1914–1918 היה רופא ממשלה עות'מאני. בנובמבר 1918 הצטרף לשורות הבריטים. בשנת 1920 הוצב בצפת מטעם מחלקת הבריאות הבריטית. בשנת 1924 עבר לעבוד בטבריה. בצפת ובטבריה עסק במלחמה נגד המלריה. בשנת 1925 עבר אבו רחמה לירושלים.
בנובמבר 1925 התמנה אבו רחמה למנהל בריאות הציבור ליד ממשלת עבר הירדן, ובשנות ה-30 של המאה העשרים קיבל מינוי של מנהל שירות הבריאות בעבר הירדן. ב-1939 חזר לארץ ישראל ושימש מנהל מחלקת הבריאות הממשלתית במחוז שכם.
אבו רחמה מונה לשר הבריאות בממשלת ירדן בתקופת עבדאללה הראשון, מלך ירדן.
בשנת 1926 בימי המנדט הבריטי נתמנה אבו רחמה להיות חבר כבוד ב"אורדר המצוין ביותר של הקיסרות הבריטית".
אבו רחמה נפטר בשנת 1945. השאיר אשה: רוזה חלים, ואת הבנות נוהא ואידה.
לקריאה נוספת

"רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: אבו רחמה, חלים, עמוד 79
הערות שוליים

↑  בקשת האשה חוזה חלים אבו רחמה מבית המשפט המחוזי של ירושלים להזמנת צווי אפוטרופוס (שמירה) העיתון הרשמי של ממשלת פלשתינה (א"י), גיליון מספר 1422, 5 ביולי 1945, עמוד 616[דרושה הבהרה]
↑  חלופי גברא ושנויים אדמיניסטרטיביים, הַבֹּקֶר, 26 בדצמבר 1939
↑  אותות כבוד העיתון הרשמי של ממשלת פלשתינה (א"י), גיליון מיוחד, ירושלים, 23 בדצמבר 1926
ערך זה הוא קצרמרבנושא רופאים. אתם מוזמנים לתרום לוויקיפדיה ו.
Grand Theft Auto Advance

| --- | --- |

 כללי
 תאריך הוצאה:  26 באוקטובר 2004 
 סוגה:  משחק פעולה-הרפתקאות
 פיתוח:  Digital Eclipse 
 הוצאה לאור:  Rockstar Games 
 ארץ מקור:  ארצות הברית 
 סדרה:  Grand Theft Auto 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Game Boy Advance 
 המשחק הקודם:  Grand Theft Auto: San Andreas
 המשחק הבא:  Grand Theft Auto: Liberty City Stories
 אתר רשמי
 
Grand Theft Auto Advance  הוא משחק פעולה והרפתקאות מסוג עולם פתוח, שפותח על ידי חברת Digital Eclipse (אנ') ושווק על ידי Rockstar Games. המשחק פותח בלעדית לגיים בוי אדוונס ויצא ב-26 באוקטובר 2004, באותו היום שבו יצא Grand Theft Auto: San Andreas לפלייסטיישן 2.
משחקיות

המשחק, הממוקם בליברטי סיטי הבדיונית (מבוססת על העיר ניו יורק) בשנת 2000, הוא פריקוול למשחק Grand Theft Auto 3 ועוקב אחר הפרוטגוניסט מייק, שמסתבך בעולם של פשע מאורגן.
המשחק בנוי בסגנון דומה למשחקים Grand Theft Auto 1 ו-Grand Theft Auto 2, כאשר הוא מוצג מזווית עילית. במשחק אין קטעי אנימציה. במקום קטעי אנימציה בין המשימות מופיע דיאלוג עם טקסט בלבד ובלי מדבבים עם תמונות מצוירות של הדמויות ומנגינת רקע.
המשחק אינו כולל תחנות רדיו כמו שאר משחקי Grand Theft Auto. בכל מכונית יש מנגינה קבועה שחוזרת על עצמה ולא ניתנת לשינוי. עם זאת, ב-GTA Advance ניתן לראות שלטי חוצות של תחנות הרדיו שקיימות ב-GTA 3 ברחבי ליברטי סיטי.
דון קוהלר

| --- | --- |

דון קוהלר תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 בספטמבר 1925 דנטון, ארצות הברית 
 פטירה:  26 בפברואר 1981 (בגיל 55) שיקגו, ארצות הברית 
 מדינה:  ארצות הברית 
 השכלה:  תיכון אמונדסן 
 
דונלד א. קוהלר (1 בספטמבר 1925 - 26 בפברואר 1981) היה אחד מבין 17 איש שהוכרו בהיסטוריה הרפואית כבעלי גובה של מעל 2.44 מטר. החזיק בתואר "האיש הגבוה ביותר בעולם" משנת 1969 ועד למותו בשנת 1981. בשיאו, גובהו עמד על קרוב ל-2.5 מטרים עקב מחלת האקרומגליה ממנה סבל.
ביוגרפיה

נולד בדנטון במדינת מונטנה, ארצות הברית. לקוהלר הייתה אחות תאומה והם היו ילדים להורים בעלי גובה בתחום הנורמה, גובהה של אימם היה 1.78 מטר ושל אביהם 1.88 מטר. קצב גדילתו החל להאיץ כאשר היה בגיל עשר. ספר השיאים של גינס אישר ששיא גובהו היה 2.49 מטר בעמידה. אחותו התאומה הייתה בגובה של 1.75 מטר בלבד, כלומר היה הפרש של 74 סנטימטרים שהפריד ביניהם ועל כן הם "התאומים בעלי הפרש הגבהים הגדול ביותר" על פי ספר גינס.
בצעירותו, קוהלר חי עם משפחתו בעיירה המכונה "צפון שיקגו" ולמד בבית ספר תיכון רגיל. אייב ספרסטיין, מאמנה של קבוצת הכדורסל הארלם גלובטרוטרס הציע לו להצטרף לקבוצתו אך הוא דחה את ההצעה. במקום להפוך לשחקן כדורסל, התפרנס כאיש מכירות עבור חברת מכשירי הרמה. משרה זו הצילה אותו "מלהצטרף למופע מוזרויות".
בשנות חייו האחרונות החל לסבול מעקשת, מחלה הגורמת לעמוד השדרה להתעקם ולהתעקל. קוהלר נפטר בשנת 1981 בשיקגו מדום לב. במותו היה בן 55 וגובהו 2.39 מטר.
ראו גם

רוברט וודלו
טרור בבית הספר

| --- | --- |

 בימוי:  סידני ג'יי פורי 
 הופק בידי:  אבי לרנר 
 תסריט:  פול לינץ' 
 שחקנים ראשיים:  דולף לונדגרן מפו קוהאו דב טיפנבח ג'ניפר בקסטר שון רוברטס Anthony J. Mifsud Alex Karzis Kata Dobó קורי סביאר קריס קולינס Richard Yearwood 
 מוזיקה:  Amin Bhatia 
 צילום:  Curtis Petersen 
 מדינה:  ארצות הברית, קנדה 
 חברה מפיצה:  Nu Image, נטפליקס 
 שיטת הפצה:  וידאו על פי דרישה 
 הקרנת בכורה:  2003 
 משך הקרנה:  94 דק' 
 שפת הסרט:  אנגלית 
 סוגה:  סרט פעולה, סרט דרמה 
 דף הסרט ב־IMDb
 
טרור בבית הספר (באנגלית: Detention; תרגום מילולי: "ריתוק") הוא סרט פעולה אמריקאי משנת 2003.
עלילה

סם דקר, חייל לשעבר שלחם במלחמת המפרץ וביוגוסלביה, הולך לעבוד כמורה להיסטוריה וחינוך גופני בבית ספר על מנת להביא לשינוי. הוא מתוסכל מן המערכת ומחליט להתפטר, אך ביום זה המנהל מבקש ממנו להישאר בבית הספר עם תלמידים בעייתיים שקיבלו ריתוק. באותו יום הופך בית הספר לזירת קרב כאשר חברי ארגון פשע מחליטים להשתמש בו כמקום מחבוא להרואין.
בנו מוסא

ציור מהספר של בנו מוסא על מכשירים פנאומטיים
בנו מוסא (מילולית: בניו של מוסא) היו שלושה אחים ממוצא פרסי בבגדאד של המאה ה-9 שכתבו חיבורים משותפים חשובים על מתמטיקה ומדעים, והיו ידועים בין הממציאים הגדולים של זמנם.
חייהם

"בנו מוסא" היה הכינוי המשותף לאחים אבו ג'עפר מוחמד אבן מוסא אבן שאקר (803 – 873) אחמד אבן מוסא אבן שאקר, ואל-חסן אבן מוסא אבן שאקר. הם היו שלושת בניו של מוסא אבן שאקר, אסטרונום שהתיידד עם הח'ליף אל-מאמון בתקופה שהח'ליף היה עדיין מושל מחוזי של ח'וראסאן.לאחר מותו של אביהם, אנשיו של אל-מאמון דאגו לשלושת האחים הצעירים, ולאחר שהבחינו בכישוריהם של שלושת האחים צירפו אותם לחוגי המלומדים שפעלו בבית אל-חכמה בבגדאד, מוסד המחקר, התרגום והלימוד המפורסם.
שלושת האחים למדו בבית אל-חכמה תחת המלומד יחיא אבן אבי מנצור. הם השתתפו במפעל התרגומים של טקסטים של חכמי יוון העתיקה לערבית. תפקידם היה לנהל משא ומתן לרכישת כתבי יד יוונים קדמוניים מהאימפריה הביזנטית ולהביאם לבגדאד לתרגום וללמידה. הם צירפו אליהם לנסיעותיהם גם את המתמטיקאי והמתרגם המפורסם ת'אבת אבן קורה וכן את המלומד האשורי חנין אבן אסחאק.
לאחר מותו של הח'ליף אל-מאמון, שלושת האחים המשיכו לעבוד גם בחצרותיהם של הח'ליפים שבאו אחריו: אל-מעתצם, אל-ואת'ק הראשון ואל-מתוכל הראשון. בימיהם של שני הח'יליפים האחרונים התגלו מריבות פנימיות בבית אל-חכמה, ובשלב מסוים בנו מוסא נהפכו ליריביו של המלומד הערבי הידוע אל-כינדי. בימיו של אל-מתוכל הראשון האחים הועסקו גם בבניית תעלה עבור העיר החדשה ג'פריה. הם נפטרו בבגדאד בסוף המאה ה-9.
כתביהם

ידוע שבנו מוסא חיברו יחדיו למעלה מ-20 ספרים, אך מרביתם אבדו עם השנים. שלושת האחים עסקו במתמטיקה, אסטרונומיה, אסטרולוגיה, מוזיקה ואוטומציה. מלבד כתבים פרי עטם הם גם תרגמו לערבית כתבים מדעיים יוונים וסינים.
כתביהם > אוטומציה

בנו מוסא ידועים עבור עבודתם כממציאים. כתביהם כוללים תיאורים של עשרות רבות של מכשירים לשימושים שונים שעובדים בצורה אוטומטית או אוטומטית למחצה, במיוחד באמצעות שיטות של לחץ מים. מרבית המכשירים שתכננו יועדו לשמש לבידור, אך עיצוביהם כללו חידושים ביחס להמצאותיהם של חכמי יוון העתיקה. 
"כתאב אל-חִייל" (בערבית كتاب الحيل ; מילולית: ספר הטריקים) (אנ') היה הספר הגדול ביותר של הבנו מוסא בתחום זה. הספר כולל תיאור לעיצוב של למעלה מ-100 מכשירים והמצאות שונות. בנוסף הם חיברו מאמר על מכשירים פנאומטיים, שמופעלים באמצעות לחץ אוויר. מאמר שלישי הם חיברו על מכשירים ואביזרים מוזיקליים.
כתביהם > מתמטיקה

הבנו מוסא תרמו תרומה חשובה בתחום המתמטיקה, בשילוב שהם ערכו בין אריתמטיקה לגאומטריה. ספרם המתמטי החשוב ביותר הוא "הספר על חישוב של מישורים וצורות מעגליות", שתורגם ללטינית במאה ה-12 על ידי המתרגם ג'רארדו דה קרמונה ונערך מחדש בערבית במאה ה-13 על ידי המלומד החשוב נסיר א-דין א-טוסי. חיבור זה על גאומטריה היה בשימוש רחב בימי הביניים, וצוטט על ידי מלומדים כגון ת'אבת אבן קורה, איבן אל-היית'ם, פיבונאצ'י, רוג'ר בייקון ועוד.
בנוסף לספר זה האחים חיברו מאמר מתמטי נוסף שעוסק בבעיית שילוש זווית, חיבור על פיתוחיו של קלאודיוס גלנוס בגאומטריה, וכן הם תרגמו לערבית חיבור מתמטי מפורסם של המתמטיקאי היווני אפולוניוס מפרגה.
כתביהם > אסטרונומיה ואסטרולוגיה

בתחום האסטרונומיה והאסטרולוגיה האחים חיברו מספר מאמרים ותרגמו אחרים. אחד המאמרים החשובים ביותר שלהם בתחום עוסק בביקורת על המודל האסטרונומי של תלמי. מאמרים נוספים שלהם עוסקים בשיטות לחישוב תנועתם של כוכבים, מאמרים שמתכתבים עם רעיונות ומודלים שונים של אסטרונומים בני יוון העתיקה, וכן מאמר שעוסק בעיצובים למכשיר האצטרולב. באסטרולוגיה האחים תרגמו כתב סיני שעוסק בגלגל המזלות, וחיברו בעצמם את "כתאב אל-דרג'" (ספר המעלות).
לקריאה נוספת

Josep Casulleras, Banū Mūsā, The Biographical Encyclopedia of Astronomers, Springer, 2007.
Ehsad Masood, Science and Islam A History, Icon Books Ltd, 2009, pp. 161–163.
J. Al-Darrbagh, Banū Mūsā, Dictionary of Scientific Biograph, Encyclopedia.com, 1970.
D. Pingree, Banū Mūsā, Encyclopædia Iranica, 1988.
O'Connor, John J.; Robertson, Edmund F., "Banu Musa brothers", MacTutor History of Mathematics archive, University of St Andrews
הערות שוליים

↑  D. Pingree, Banū Mūsā, Encyclopædia Iranica, 1988.
↑  Masood, Ehsad (2009). Science and Islam A History. Icon Books Ltd. pp. 161–163.
↑  O'Connor, John J.; Robertson, Edmund F., "Banu Musa brothers", MacTutor History of Mathematics archive, University of St Andrews
↑  D. Pingree, Banū Mūsā, Encyclopædia Iranica, 1988.
↑  O'Connor, John J.; Robertson, Edmund F., "Banu Musa brothers", MacTutor History of Mathematics archive, University of St Andrews
↑  החיבור קיבל שני שמות בלטינית: 1) Liber trium fratrum de geometria ו-2) Verba filiorum Moysi filii Sekir
↑  Josep Casulleras, Banū Mūsā, The Biographical Encyclopedia of Astronomers, Springer, 2007.
| --- | --- |
בקרת זהויות :  GND: 118995286  TDVİA: beni-musa  VIAF: 15570190   WorldCat (עם VIAF): 15570190 
הכריכה של "כתאב אל-דרג'" (ספר המעלות) של בנו מוסא
חצוצרת הקסם

| --- | --- |

כרזת הסרט
 בימוי:  מלוויל שבלסון 
 הופק בידי:  ג'ק רוז
 תסריט:  מלוויל שבלסון, ג'ק רוס 
 עריכה:  פרנק קלר
 שחקנים ראשיים:  דני קיי ברברה בל גדס לואי ארמסטרונג טיוזדיי וולד סוזן גורדון
 מוזיקה:  סילביה פיין (שירים), ליית' סטיבנס
 צילום:  דניאל ל. פאפ
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  18 ביוני 1959
 משך הקרנה:  117 דקות
 שפת הסרט:  אנגלית
 סוגה:  סרט ביוגרפי, סרט מוזיקלי, סרט קומדיה 
 הכנסות:  3,000,000‏$
 פרסים:  פרס גלובוס הזהב לכוכב החדש של השנה – שחקנית (טיוזדיי ולד) 
 דף הסרט ב־IMDb
 
חצוצרת הקסם (באנגלית: The Five Pennies) הוא סרט חצי ביוגרפי משנת 1959 על נגן הקורנט המפורסם רד ניקולס עם דני קיי, ברברה בל גדס, לואי ארמסטרונג וטיוזדיי וולד בתפקידים הראשיים.
את השירים בסרט חיברה סילביה פיין, אשתו של דני קיי שחיברה שירים לרבים מסרטיו. השיר "חמש הפרוטות" שחיברה, היה מועמד לפרס אוסקר לשיר המקורי הטוב ביותר. כן היה הסרט מועמד לפרס אוסקר לצילום הטוב ביותר, לפרס אוסקר לעיצוב התלבושות הטוב ביותר ולפרס אוסקר על המוזיקה.
דני קיי "מנגן" בקורנט בביצועו של ניקולס.
טיוזדיי וולד זכתה בפרס גלובוס הזהב לשחקנית חדשה מבטיחה ביותר.
סילביה פיין, אשתו של דני קיי, כתבה והלחינה את השירים בסרט.
תקציר העלילה

לורינג "רד" ניקולס (דני קיי), נגן קורנט מהעיר אוגדן ביוטה מגיע ב-1924 לניו יורק כדי לנסות את מזלו בעיר הגדולה. הוא מתקבל ללהקתו של ויל פרדייז (בוב קרוסבי). הנגנים, שמתייחסים אליו בבוז, מתרשמים עד מהרה מיכולתו.
הלהקה מנגנת מוזיקה איטית ושקטה שלא לטעמו של ניקולס. הוא פוגש בזמרת הלהקה, וולה סטוצמן (ברברה בל גדס) ובפגישה הראשונה הוא מדהים אותה כשהוא מנגן באחד המועדונים בהארלם עם לואי ארמסטרונג, שגם הוא בתחילה מזלזל בו אבל לאחר מכן מתרשם מיכולותיו בנגינה.
עד מהרה הם מתאהבים ונישאים, אך ניקולס בעל אופי לא יציב ועד מהרה הם רבים. ניקולס אוהב מוזיקת דיקסילנד ג'אז ועד מהרה הוא מסתכסך עם ויל ומפוטר. הוא מוצא את פרנסתו במופעים משעשעים עם הקורנט (כאן מדגים קיי את היכולות הקומיות שלו, מה שלא היה במציאות של ניקולס).
ניקולס נפגש עם נגנים כמו ג'ימי דורסי, גלן מילר ועוד, ומראה להם את עיבודיו. הם מתרשמים, וניקולס מקים את להקתו בשם "חמש הפרוטות" (Five Pennies ששווים למטבע של Nickel - משחק מילים עם ניקולס).
הלהקה מצליחה ונודדת בכל ארצות הברית. לזוג נולדת ילדה בשם דורותי (סוזן גורדון), שנודדת איתם בדרכים אך לבסוף הם נאלצים לשלוח אותה לפנימייה.
דורותי חולה בשיתוק ילדים ונותרת נכה ברגליה. ניקולס, החש רגשי אשמה, עוזב את עולם המוזיקה, זורק את הקורנט לים ומתחיל לעבוד כפועל במספנה.
כעבור שנים, דורותי (טיוזדיי וולד) ואמה, מנסים לשכנע את ניקולס לחזור ולנגן, אך הוא מסרב.
לבסוף הוא מסכים, ומתכונן במשך חודשיים לנגן באחד המועדונים, אך מעטים באים להאזין לו. אבל לפתע מגיע לואי ארמסטרונג בלוויית נגניו, הם מנגנים עם ניקולס והמקום מתמלא. דורותי צועדת בפעם הראשונה לעבר אביה והם מתחילים לרקוד.
גביע המלך הספרדי בכדורסל

| --- | --- |


 ענף:  כדורסל
 תאריך ייסוד:  1933
 ארגון מפעיל:  התאחדות הכדורסל הספרדית
 מספר מתמודדים:  8
 מדינות משתתפות:  ספרד ספרד
 שמות קודמים:  גביע ספרד בכדורסל (1933-1976)
 זוכה:  ריאל מדריד
 הכי הרבה זכיות:  ריאל מדריד (29)
 מפעל מקביל:  הליגה הספרדית
 מפעל נמוך יותר:  גביע נסיכת אסטוריאס
 www.acb.com
גביע המלך בכדורסל (בספרדית: Copa del Rey de Baloncesto) היא התחרות המשנית בכדורסל הספרדי והשנייה בחשיבותה, אחרי ליגת העל הספרדית. התחרות הראשונה שוחקה ב-1933, תחרות הכדורסל הראשונה בספרד, דאז. במשך השנים התחרות הפכה תהפוכות רבות שביניהן שינויי שיטת הגביע ושמו הרשמי של הגביע לשמו הנוכחי. בטורניר משתתפות 8 קבוצות.
שיטת המשחק

בגביע הספרדי מתחרות רק שמונה הקבוצות הראשונות בליגה הראשונה בסיום הסיבוב הראשון. המשחקים מנוהלים בשיטת גביע במשך כל שלבי הטורניר, כשכל המשחקים משוחקים באולם שנקבע מראש כל שנה.
היסטוריית משחקי הגמר > גביע ספרד בכדורסל

| שנה | מיקום הגמר | מחזיקת הגביע | סגנית | תוצאת סיום |
| --- | --- | --- | --- | --- |
| 1933 | מדריד | ריו קלאב מדריד | ריאל מדריד | 11-21 |
| 1935 | ברצלונה | סוקיטה פטרי | ריו קלאב מדריד | 23-19 |
| 1936 | מדריד | ריו קלאב מדריד | סוקיטה פטרי | 23-20 |
| 1940 | ברצלונה | לה הוספיטאלט | אתלטיקו גרסייה | 17-20 |
| 1941 | מדריד | אספניול | לה הוספיטאלט | 20-35 |
| 1942 | סרגוסה | לאייטה | ברצלונה | 28-30 |
| 1943 | פלמה דה מיורקה | ברצלונה | לאייטה | 25-27 |
| 1944 | ויגו | לאייטה | ריאל מדריד | 18-32 |
| 1945 | ברצלונה | ברצלונה | לאייטה | 34-37 |
| 1946 | ברצלונה | ברצלונה | מונטגאט | 35-44 |
| 1947 | סרגוסה | ברצלונה | גראן קנריה | 25-39 |
| 1948 | בורגוס | חובנטוד בדאלונה | ריאל מדריד | 32-41 |
| 1949 | בורגוס | ברצלונה | ריאל מדריד | (פלייאוף) |
| 1950 | מדריד | ברצלונה | חובנטוד בדאלונה | 39-46 |
| 1951 | סן סבסטיאן | ריאל מדריד | ברצלונה | 36-47 |
| 1952 | אליקנטה | ריאל מדריד | חובנטוד בדאלונה | 31-43 |
| 1953 | ואיאדוליד | חובנטוד בדאלונה | ריאל מדריד | 39-41 |
| 1954 | מדריד | ריאל מדריד | חובנטוד בדאלונה | 41-56 |
| 1955 | ברצלונה | חובנטוד בדאלונה | ריאל מדריד | 44-59 |
| 1956 | מדריד | ריאל מדריד | מונטקאדה | 55-59 |
| 1957 | ויגו | ריאל מדריד | מונטקאדה | 50-54 |
| 1958 | סרגוסה | חובנטוד בדאלונה | ריאל מדריד | 69-74 |
| 1959 | ברצלונה | ברצלונה | מונטקאדה | 36-50 |
| 1960 | סן סבסטיאן | ריאל מדריד | קלאב הספיריה די מדריד | 64-76 |
| 1961 | בילבאו | ריאל מדריד | ברצלונה | 51-76 |
| 1962 | ברצלונה | ריאל מדריד | אסטודיאנטס מדריד | 66-80 |
| 1963 | סן סבסטיאן | אסטודיאנטס מדריד | ריאל מדריד | 90-94 |
| 1964 | לוגו | פיקאדרו ברצלונה  | מונטקאדה | 51-63 |
| 1965 | סלמנקה | ריאל מדריד | קלאב נאוטיקו סביליה | 82-102 |
| 1966 | טרסה | ריאל מדריד | חובנטוד בדאלונה | 61-62 |
| 1967 | ויטוריה | ריאל מדריד | קאס ויטוריה | 82-80 |
| 1968 | חיחון | פיקאדרו ברצלונה | חובנטוד בדאלונה | 55-58 |
| 1969 | אורנסה | חובנטוד בדאלונה | ריאל מדריד | 81-82 |
| 1970 | לאון | ריאל מדריד | ז'ובנטוט בדאלונה | 90-102 |
| 1971 | ויטוריה | ריאל מדריד | חובנטוד בדאלונה | 63-72 |
| 1972 | לה קורוניה | ריאל מדריד | חובנטוד בדאלונה | 77-92 |
| 1973 | ולנסיה | ריאל מדריד | אסטודיאנטס מדריד | 79-123 |
| 1974 | אליקנטה | ריאל מדריד | חובנטוד בדאלונה | 85-87 |
| 1975 | חיאן | ריאל מדריד | אסטודיאנטס מדריד | 85-114 |
| 1976 | קרטגונה | חובנטוד בדאלונה | ריאל מדריד | 88-99 |
זכיות לפי קבוצה

ריאל מדריד: 29
1951, 1952, 1954, 1956, 1957, 1960, 1961, 1962, 1965, 1966, 1967, 1970, 1971, 1972, 1973, 1974, 1975, 1977, 1985, 1986, 1989, 1993, 2012, 2014, 2015, 2016, 2017, 2020 ,2024
ברצלונה: 27
1943, 1945, 1946, 1947, 1949, 1950, 1959, 1978, 1979, 1980, 1981, 1982, 1983, 1987, 1988, 1991, 1994, 2001, 2003, 2007, 2010, 2011, 2013, 2018, 2019, 2021, 2022
חובנטוד בדאלונה: 8
1948, 1953, 1955, 1958, 1969, 1976, 1997, 2008
קאחה לבורל ויטוריה: 6
1995, 1999, 2002, 2004, 2006, 2009
אסטודיאנטס מדריד: 3
1963, 1992, 2000
ריו קלאב מדריד: 2
1933, 1936
לאייטה: 2
1942, 1944
פיקאדרו ברצלונה: 2
1964, 1968
סרגוסה: 2
1984, 1990
אוניקאחה מאלגה: 2
2005, 2023
סוקיטה פטרי: 1
1935
לה הוספיטאלט: 1
1940
אספניול: 1
1941
ריקו מנרסה: 1
1996
פאמסה ולנסיה: 1
1998
הערות שוליים

↑  עד לשנת 1977 הקלע המצטיין
פאול אגילאר

פאול ניקולאס אגילאר רוחאס (ספרדית: Paul Nicolás Aguilar Rojas; נולד ב-6 במרץ 1986) הוא כדורגלן עבר מקסיקני ששיחק בעמדת המגן ימני.
קריירת מועדונים

אגילאר התחיל את הקריירה שלו בפצ'וקה ובשנת 2002 עלה לקבוצה הבוגרת. בשנת 2004 אגילאר הושאל לאינדיוס על מנת לצבור דקות משחק, ובשנת 2005 חזר לפצ'וקה. בשנת 2007 זכה עם המועדון באליפות הקלאסורה.
ב-23 במאי 2011 חתם בקלוב אמריקה. ב-31 ביולי 2011 ערך את הופעת הבכורה שלו במשחק הליגה נגד טולוקה שהסתיים בתיקו 1-1. אגילאר הבקיע את השער הבכורה שלו בקלוב אמריקה בדקה ה-90 נגד גוודלחרה. ב-26 במאי 2013 אגילאר זכה בתואר הראשון שלו עם אמריקה לאחר ניצחון על קרוס אסול בגמר הקלאסורה.
בקיץ 2021, אגילאר חתם בחוארז.
קריירה בינלאומית

באוקטובר 2007 אגילאר זומן לראשונה לסגל הנבחרת לקראת משחק הידידות נגד ניגריה, אך הוא לא זכה לדקות משחק במשחק זה. ב-30 בספטמבר 2009 הוא ערך את הופעת הבכורה שלו במשחק ידידות נגד קולומביה שהסתיים בהפסד 1–2, במשחק זה אף כבש את שער הבכורה שלו בנבחרת. אגילאר זומן לסגל הנבחרת לקראת מונדיאל 2010, אולם שיחק רק במשחק הבכורה נגד דרום אפריקה. בשנת 2011 אגילאר זומן לסגל הנבחרת לקראת גביע הזהב 2011 ולקראת קופה אמריקה 2011. ב-13 בנובמבר 2013 הבקיע בניצחון 1–5 נגד ניו זילנד במסגרת פלייאוף מוקדמות מונדיאל 2014, בסיומו עלתה מקסיקו למונדיאל בו גם אגילאר לקח חלק.
תארים

ליגת העל המקסיקנית: קלאסורה 2007
גביע סודאמריקנה: 2006
גביע CONCACAF לאלופות/ליגת האלופות של CONCACAF:‏ 2007, 2008, 2009/2010
הסופרליג הצפון אמריקאי 2007
ליגת העל המקסיקנית: קלאסורה 2013, אפרטורה 2014
ליגת האלופות של CONCACAF:‏ 2014/2015
גביע הזהב של CONCACAF:‏ 2011, 2015
ג'רי סנט ג'וסטה

ג'רמיה ישראל סנט ג'וסטה (בהולנדית: Jeremiah Israël St. Juste; נולד ב-19 באוקטובר 1996 בחרונינגן שבהולנד) הוא כדורגלן הולנדי המשחק בעמדת הבלם בקבוצת ספורטינג ליסבון.
קריירה

בהיותו ילד שיחק סנט ג'וסטה במחלקת הנוער של SV מארום. בקיץ של שנת 2007 הצטרף סנט ג'וסטה למחלקת הנוער של הירנפיין. ב-24 בינואר 2015 ערך סנט ג'וסטה את הופעת הבכורה שלו בליגת העל ההולנדית, כשנכנס כמחליף בדקה ה-90 בניצחון 1–4 על ויטסה ארנהם במסגרת המחזור ה-19. בעונתו הראשונה בקבוצה הבוגרת של המועדון ערך סט. יוסטה 13 הופעות ליגה ועזר לקבוצה לסיים במקום השביעי.
החל מעונת 2015/2016 הפך סנט ג'וסטה לשחקן הרכב בלתי מעורער בקבוצה. ב-16 בינואר 2016 הבקיע סנט ג'וסטה את שער הבכורה שלו במועדון, שער בדקה ה-79 בהפסד 2–5 לזוולה במסגרת המחזור ה-18 בליגה. סנט ג'וסטה שיחק ב-28 משחקי ליגה בעונה זו, בה סיימה הירנפיין במקום ה-12, כשב-27 מתוכם הוא פותח בהרכב. בעונת 2016/2017, בה סיימה הירנפיין במקום השביעי בליגה, פתח סנט ג'וסטה בהרכב קבוצתו ב-28 משחקי ליגה. בסיום העונה חתם על חוזה לארבע עונות בקבוצת פיינורד.
בקיץ 2019, לאחר שנתיים בפיינורד, חתם סנט ג'וסטה במיינץ 05 מהבונדסליגה. בניצחון 1–2 על הרטה ברלין במחזור הרביעי של עונת 2019/20, הבקיע סנט ג'וסטה את שער הניצחון בדקה ה-88, שהיה שער הבכורה שלו בקבוצה.
חיים אישיים

סנט ג'וסטה נולד בחרונינגן שבהולנד לאם הולנדית ואב מסנט קיטס ונוויס. הוא גדל עם שלושה אחים. אחיו בנימין שיחק במחלקות הנוער של מועדוני הכדורגל הירנפיין וחרונינגן, וכיום משחק קטרגל בקבוצת VV פליקאן. אחיו השני, יושוע, משחק קטרגל בנבחרת הולנד. אחותו נעמי היא דוגמנית ושחקנית טלוויזיה בהולנד.
הערות שוליים

1 2  ST. JUSTE: ‘IK SPEEL GEWOON MET ST. JUSTE ACHTEROP' באתר Helden Online (בהולנדית)
↑  Contract jeugdinternational Jerry St. Juste באתר הרשמי של הירנפיין, 7 במרץ 2014 (בהולנדית)
↑  Feyenoord slaat defensieve dubbelslag, 18 July 2017
↑  Onderwijzeres Heleen van Wijk (46) werd op 19 oktober 1996 moeder van Jeremiah Israël St. Juste. באתר Google Books (באנגלית)
↑  St. Juste beseft: "Heerenveen kan niet tevreden zijn" באתר FC Update, ‏ 7 באפריל 2016 (בהולנדית)
↑  DE ELF VRAGEN AAN BENJAMIN ST. JUSTE(PELIKAAN-S): HET ROKEN ROND DE VELDEN MOETEN ZE VERBIEDEN. באתר Puur Voetbal Online, ‏ 17 באוגוסט 2015 (בהולנדית)
↑  De gebroeders St. Juste, een hechte BV באתר Dagblad van Het Noorden, ‏ 12 בפברואר 2016 (בהולנדית)
חינוך

בת שש בכניסתה הראשונה לבית הספר, שנת הלימודים תש"פ (2019), ירושלים.
חִנּוּךְ הוא תהליך מתמשך לאורך שנות החיים, שבו מתבצעת למידה ורכישת ידע, מיומנות, דרכי חשיבה, ערכים או עמדות. באופן זה, ניתן להתבונן בתהליך החינוכי שבו אדם שרוי, כמצבור של פעולות מכוונות המשפיעות על התנהגות האדם ועל עיצוב אישיותו. לדוגמה, הוראה עם מטא-קוגניציה מכוונת לעיצוב תודעת האדם ופיתוח דרכי החשיבה שלו בצורה רפלקטיבית וביקורתית. הפדגוגיה מהווה את תורת החינוך, קיימים בה זרמים ואידאולוגיות חינוכיות שונות, והיא חוקרת את השיטות והכלים באמצעותם ניתן להשיג את מטרת החינוך בצורה הטובה ביותר.
חינוך בגילים שונים

תהליך החינוך מתרחש לאורך כל חייו של האדם, וכך גם מטרות החינוך ואופי החינוך משתנים בהתאם למאפיינים ולדרישות של כל גיל. מטרות ואופי החינוך תלויות בתרבות ותהליכי הסוציאליזציה שהאדם חווה בנקודות הזמן השונות בהתאם לתרבות החינוכית.
חינוך בגילים שונים > חינוך ילדים ונוער

האדם נולד עם תכונות וכישורים האופייניים לו, אשר מימושם מושפע מהשפעת הסביבה הטבעית והחברתית שלו. אחת הדרכים של החברה להשפיע על התפתחות האדם היא באמצעות החינוך.
לכן, מבחינה חברתית החינוך נתפס כעבודה של מבוגר עם ילדים ונוער, במטרה להכניסם באופן מכוון לעולם המבוגרים ולקבל את ערכיהם. תהליך זה נקרא סוציאליזציה.
ניתן להקנות לתלמידים בבית הספר מבחר מייצג של הדעת האנושית. עם זאת, לא ניתן להבטיח שידע זה יספק את כל מה שהם יזדקקו לו בעתיד. למעשה קיימת סבירות גבוהה להתיישנות של חלק מנושאי הלימוד לאורך חיי האדם, בלי שניתן יהיה לחזות באופן מדויק אילו נושאים ימשיכו להיות רלוונטיים ואלו לא. מכאן עולה החשיבות של פיתוח מיומנויות חשיבה כחלק מהתהליך החינוכי. זאת משום שטיפוח החשיבה מאפשר ללומד לדעת דבר מתוך דבר. בכך מתאפשר לו לדעת יותר ממה שהוא למד באופן ישיר במסגרת מוסדות החינוך השונים ולהיות מסוגל להשלים בכוחות עצמו כל ידע אשר יחסר לו בעתיד.
בהתאם לכך, יש לטפח בתלמידים הבנה של הדרכים שבהן ידע נוצר ומשתנה לצד מודעות לאופי המתפתח והלא-ודאי שלו, רגישות לקיומן של נקודות מבט שונות ופתיחות ללמידה של מושגים חדשים.
קיימת הבחנה בין חינוך פורמלי הניתן במסגרת מערכת החינוך ומתחיל בגן, לבין חינוך בלתי פורמלי בתנועת נוער, מועדוניות, חוגים ועוד, וחינוך לא פורמלי הניתן במסגרת המשפחה (בעיקר על ידי ההורים) אמצעי התקשורת, אנשי דת או סביבות אחרות ללא התוויה רשמית.
המשפחה והסביבה משפיעים רבות על החינוך באופן מודע ולא מודע כאחד, כך שהאדם מקבל למעשה חלק גדול מחינוכו מחוץ לבית-הספר.
חינוך בגילים שונים > חינוך מבוגרים

אנדרגוגיה היא האמנות והמדע של העזרה למבוגרים ללמוד.
חינוך מבוגרים לרוב מתייחס לרכישת השכלה או מקצוע במוסד להשכלה גבוהה או בדרכים אחרות.